**ПРЕДЛОЗИ ЗА КОРЕГИРАЊЕ ВО**

**ЗАКОНОТ ЗА ОСНОВНО ОБРАЗОВАНИЕ**

**Предлозите се дадени од националните обучувачи за Инклузивно образование:**

* **Вангелина Мојаноска, ООУ Лазо Ангеловски**
* **Душанка Панкова, ООУ Лазо Ангеловски**
* **Елизабета Петровиќ, ООУ Ѓорѓија Пулевски**
* **Александра Пешевска Митановска, ООУ Љубен Лапе**
* **Милка Ивановска, ООУ Димо Хаџи Димов**
* **Розалија Бошковска, ООУ Дане Крапчев**

**Наставен час**

Член 48

(1) Наставниот час трае 40 минути.

(2) Наставниот час за учениците со посебни образовни потреби може да трае пократко од наставниот час од ставот (1) на овој член**, доколку тоа е утврдено со наставниот план и програмите. Предлог: доколку е испланирано во ИОП, затоа што секое дете е многу специфично.**

Член 51

(11) Бројот на учениците со посебни образовни потреби во паралелка го утврдува министерот, при што во општинските училишта не може да има повеќе од два ученика со посебни образовни потреби во едно **одделение. Предлог: паралелка.**

**Асистент во наставата за ученици со посебни образовни потреби**

Член 55

На ученикот со посебни образовни потреби во текот на следењето на наставата, основното училиште во соработка со општината може да му обезбеди асистент во наставата, како техничка поддршка и/или поддршка во учењето.

**Инклузивниот тим од член 52** од овој закон определува на кои ученици ќе им се обезбеди асистент во наставата.

Нормативот за асистенти и описот на работните задачи на асистентите од став 1 на овој член го утврдува министерот на предлог на Бирото.

Асистентите се ангажираат од страна на општините и добиваат надомест за својот ангажман од Буџетот на Република Македонија.

Асистенти може да бидат ангажирани и од страна на ресурсните основни училишта кои се ресурсни основни училишта? и добиваат надомест за својот ангажман од Буџетот на Република Македонија.

Предлог: Асистентите треба да соработуваат и да ги почитуваат процeдурите на училишниот инклузивен тим.

**Инклузивен тим**

**Предлог: постои училишен инклузивен тим и инклузивен тим за ученик**

**(види публикација: Водич за работа на училишниот инклузивен тим на линк https://www.unicef.org/tfyrmacedonia/macedonian/Vodic\_za\_rabota\_na\_UIT-WEB(1).pdf)**

Член 65

Родителот има право детето со посебни образовни потреби да го запише во основно училиште, освен во случаите кога посебните образовни потреби на детето се такви што тоа треба да следи настава во посебно основно училиште Кое е посебно основно училиште, а кое е ресурсно основно училиште?, согласно препораките на надлежното тело за наод и мислење, односно процена.

За учениците од став (1) на овој член запишани во редовните основни училишта, училиштето формира инклузивен тим (инклузивен тим за ученик) составен од педагогот, односно психологот во училиштето, дефектолог, наставникот (Предлог: одделенски раководител) на ученикот и родителот, односно старателот на ученикот. Во инклузивниот тим, по потреба, може да се повикаат да учествуваат и матичниот лекар, логопед или социјален работник од надлежниот Центар за социјална работа.

Доколку училиштето нема вработено стручен соработник од одреден профил, за член на комисијата од став (2) на овој член се определува лице од мобилните служби од член 54 од овој закон.

Инклузивниот тим за секој ученик од ставот (2) на овој член изготвува индивидуален образовен план, во рок од 30 дена од запишувањето на ученикот во училиштето и истиот се доставува до Државниот просветен инспекторат.

Индивидуалниот образовен план од претходниот став ги одредува: обликот на воспитно – образовна работа, потребата и начинот на изведување дополнителна стручна и друга помош, прилагодување во организација на наставата, постигнување и стекнување вештини, проверка, напредувања на детето, како и распоред на часовите и одморите. Ова е одлично!

Инклузивниот тим врши евалуација на индивидувалниот образовен план на секои три месеци и задолжително го пополнува евидентниот лист за постигнувањата на децата со посебни образовни потреби. Ова е одлично!

Доколку инклузивниот тим во случајот од став 2 на овој член утврди дека детето не ги постигнува наставните цели, може да предложи преоцена на наодот и мислењето, односно процената од надлежната стручна установа за вклучување во редовните основни училишта. Ова е одлично!

Начинот и условите за запишувањето на учениците со посебни образовни потреби во основните училишта го утврдува министерот, по предлог на Бирото. Важно е да се вклучат и практичари.

**Педагошки мерки**

Член 73

Кон ученикот кој не ги извршува обврските и ги повредува правилата на воспитно- образовната работа се применуваат следниве педагошки мерки: укор, усна опомена, писмена опомена, намалување на поведението, преместување на ученикот во друга паралелка и преместување на ученикот во друго основно училиште.

Треба да се уреди основен кодекс на однесување за вработените, родителите и учениците.

Во сведителствата на учениците со ПОП задолжително да стои дека е оценет по ИОП.

Треба да постои стратегија на национално ниво за оценување на учениците со ПОП во сите училишта.

Со законот да се уреди и трансферот на информации за ученикот од предучилишни воспитно-образовни установи во основните училишта и од основните училишта во средните училишта.

**Звања на наставниците и стручните соработници**

Член 116

Наставниците и стручните соработници во основното училиште се усовршуваат, оспособуваат и напредуваат во звања.

Наставникот и стручниот соработник кои за прв пат се вработуваат во училиште се со звање наставник - приправник и стручен соработник - приправник.

Наставник - приправник може да напредува во звањата наставник, наставник-ментор и наставник - советник.

Стручниот соработник - приправник може да напредува во звањата стручен соработник, стручен соработник - ментор и стручен соработник - советник.

Напредување на наставниците и стручните соработници во звањата наставник, наставник - ментор, стручен соработник и стручен соработник - ментор го врши училишна комисија која ја формира директорот на училиштето.

Комисијата од ставот (5) на овој член е составена од еден одделенски наставник и наставник по предметна настава, педагог, односно психолог во училиштето, еден родител, директорот на училиштето, член на училишниот одбор кој е претставник од основачот и советник од Бирото.

Одделенските и предметните наставници за членови во комисијата од ставот (6) на овој член ги избира наставничкиот совет во училиштето, родителот го избира советот на родители на училиштето, а членот од училишниот одбор го избира училишниот одбор.

При напредувањето на наставниците во соодветното звање од ставот (3) на овој член, училишната комисија задолжително ги зема предвид резултатите од евалуацијата на професионалното досие на наставникот.

При напредувањето на стручните соработници во соодветното звање од ставот (4) на овој член, училишната комисија задолжително ги зема предвид резултатите од евалуацијата на професионалното досие на стручниот соработник.

Наставникот и стручниот соработник кој е незадоволен од извршениот избор за напредување во звање согласно со ставот (5) на овој член има право на приговор до училишниот одбор во рок од осум дена од денот на објавувањето на списокот на наставници и стручни соработници кои напредуваат во звање.

Напредувањето на наставниците и стручните соработници во звањата наставник - советник и стручен соработник - советник го врши комисија формирана од министерот.

При напредувањето на наставниците во соодветното звање од ставот (11) на овој член, комисијата формирана од министерот задолжително ги зема предвид резултатите од евалуацијата на професионалното досие на наставникот.

При напредувањето на стручните соработници во соодветното звање од ставот (11) на овој член, комисијата формирана од министерот задолжително ги зема предвид резултатите од евалуацијата на професионалното досие на стручниот соработник.

Основното училиште по завршувањето на секоја учебна година може да врши напредување на двајца вработени од редот на наставниците и стручните соработници во секое од звањата од ставот (5) на овој член и може да предложи двајца од вработените од редот на наставниците и стручните соработници да напредуваат во звањата од ставот (11) на овој член на предлог на наставничкиот совет, ако има до 50 вработени наставници и стручни соработници.

Основното училиште по завршувањето на секоја учебна година може да врши напредување на тројца од вработените од редот на наставниците и стручните соработници во секое од звањата од ставот (5) на овој член и може да предложи тројца од вработените од редот на наставниците и стручните соработници да напредуваат во звањата од ставот (11) на овој член на предлог на наставничкиот совет, ако има над 51 вработен наставник и стручен соработник.

Наставник и стручен соработник може да напредува во следното звање по четири години во постапка утврдена со овој закон.

Наставникот и стручниот соработник кој е незадоволен од извршениот избор за напредување во звање согласно со ставот (11) на овој член има право на приговор до Државната комисија за одлучување во управна постапка и постапка од работен однос во втор степен, во рок од 15 дена од денот на објавувањето на списокот на наставници и стручни соработници кои напредуваат во звање. Државната комисија за одлучување во управна постапка и постапка од работен однос во втор степен одлучува по поднесената жалба во рок од 15 дена од денот на приемот на жалбата.

Платата на наставникот и на стручниот соработник е според стекнатото звање.

Начинот на стручното усовршување, оспособување и напредување на наставниците и стручните соработници во звања ги пропишува министерот по предлог на Бирото, Државниот испитен центар и Државниот просветен инспекторат.

Да се допише дека оние наставници и стручни соработници кои во моментот исполнуваат услови за наставник советник може директно да бидат предложени за највисокото звање.